# בולוניה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בולוניה

מדינה | איטליה
מחוז | {{{מחוז}}}
ראש העירייה | סרג'ו קופרטי
שטח | 140.9 קילומטר רבוע
תאריך ייסוד | כ-800 שנה לפני הספירה
אוכלוסייה - עירונית | 372,505
אזור זמן | UTC +1
אתר אינטרנט רשמי | www.comune.bologna.it

בולוניה ("Bologna". מלטינית:Bononia; בלשון המקומית:Bulaggna) היא עיר הבירה של אמיליה-רומאניה הנמצאת בצפון איטליה, בין נהר הפו, ובין הרי האפנינים.

## [עריכה] היסטוריה

בולוניה הוקמה על ידי האטרוסקים, ושמה היה אז Felsina. לאחר מכן הייתה בולוניה מושבה רומית, שהייתה ידועה בשם Bononia. העיר שרדה היטב בימי הביניים, והפכה להיות לעיר חשובה מאוד בזמן הרנסאנס.

בגלל מערכת יעילה של תעלות הייתה בולוניה אחת הערים הגדולות ביותר מבחינה מסחרית בצפון איטליה. משפחת בנטיווליו שלטה בעיר ברוב המאה ה-15. ג'ובאני בנטיווליו השני שלט כעריץ בין השנים 1462 ל-1506. בזמן זה הוא השקיע רבות בייפוי העיר. חלק מהמיסים שנגבו מהסוחרים בבולוניה נלקחו לשם העברתם כמשכורת לפרופסורים של אוניברסיטת בולוניה.

## [עריכה] סקירה כללית

לפני יותר ממאה שנים כונתה בולוניה בכינויים רבים ושמות שונים. "בולוניה המלומדת" ("Bologna la dotta") - כינוי לבולוניה, הניתן לה בגלל האוניברסיטה שלה. "בולוניה המפוטמת" ("Bologna la grassa") ניתן לה בגלל המוניטין שלה כמרכז גסטרונומי ומסעדותיה הרבות. ההיסטוריה של בולוניה מרשימה ובולטת, וניתן לראות בה את הרחובות העתיקים מימי הביניים, ואת הבניינים הנוטים הנמצאים בה. יש בבולוניה הרבה בניינים מרשימים וצבעוניים, שניתן לראות בהם בעיקר אדום (בגלל זה נקראת בולוניה בין השאר גם "בולוניה האדומה" -Bologna la rossa) וכתום. בולוניה ידועה גם בזכות הארקדות שלה - רחובותיה המקורים בקמרונות באורך מצטבר של 38 ק"מ.

## [עריכה] תחבורה

שדה התעופה הבינלאומי גוליאלמו מרקוני ממוקם בבולוניה, הוא הורחב ב-2004 ומסלול ההמראה שלו הוארך על מנת שמטוסים גדולים יותר יוכלו לנחות ולהמריא ממנו.

תחנת הרכבת המרכזית נחשבת לבעלת חשיבות אסטרטגית בגלל מיקום העיר. התחנה בבולוניה חרותה בתודעת הציבור האיטלקי בעקבות הפיגוע החבלני שבוצע בה באוגוסט 1980 שבו נרצחו 85 קורבות. הפיגוע ידוע בשם Strage di Bologna או הטבח בבולוניה. האמונה הרווחת היא שפצצה הוטמנה על ידי פעילים נאו פשיסטים - אולי על מנת ליצור דעת קהל שלילית כלפי קומוניסטים איטלקים.

## [עריכה] דמוגרפיה

92.5% מהאוכלוסייה ממוצא איטלקי. ה-7.5% הנותרים מורכבים בעיקר ממרוקאים, סינים, אלבנים, רומנים, אוקראינים, ופיליפינים הדבקים באמונה הקתולית.

## [עריכה] גסטרונומיה

בולוניה מפורסמת במסורת הבישול שלה ולעיתים קרובות היא מוגדרת כבירה הקולינרית של איטליה. הבישול המקומי מבוסס ברובו על בשרים וגבינות. כמו בשאר אמיליה-רומאניה, ייצור בשר חזיר משומר הינו חלק חשוב מתעשיית המזון המקומי. כרמים מפורסמים בקרבת מקום כוללים את פיניולטו דאי קולי בולונייזי, למברוסקו די מודנה וסנג'ובזה די רומניה. הולדת הלזניה מיוחסת לעיר זו, כמו גם טלייטלה אל רגו (פסטה ברוטב בשר, מקור ההשראה לספגטי בולונז המפורסם), טורטליני מוגש במרק בשר ומורטדלה (הנקניקיה המקורית של בולוניה) הם מאכלים שמתמחים בהם המקומיים.

## [עריכה] קישורים חיצוניים

- בולוניה - לוטוס-הזהב מידע בעברית

מקור: http://he.wikipedia.org../../../%D7%91/%D7%95/%D7%9C/%D7%91%D7%95%D7%9C%D7%95%D7%A0%D7%99%D7%94.html

קטגוריה: איטליה: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Беларуская
- Български
- Català
- Česky
- Dansk
- Deutsch
- Emilià
- Esperanto
- Español
- Eesti
- Euskara
- Suomi
- Français
- Gaeilge
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Latina
- Líguru
- Lietuvių
- Latviešu
- Nnapulitano
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- Sicilianu
- Simple English
- Slovenčina
- Српски / Srpski
- Svenska
- Türkçe
- 中文